**Participació en el projecte PERFORM**

Enguany el centre educatiu del seu fill/filla participarà en activitats en el marc del projecte PERFORM (*Participatory Engagement with Scientific and Technological Research through Performance*). En aquest context, per la present els demanem el seu consentiment per tal que la participació del seu fill/filla es faci efectiva adequant-se als requeriments ètics legals i del propi projecte de recerca. En els següents paràgrafs els expliquem en què consisteix el projecte de recerca, i a continuació els detallem la carta de consentiment informat per a la seva signatura.

**Informació per participants**

L’objectiu de PERFORM és explorar i avaluar l’efectivitat de noves metodologies per a l’ensenyament de la ciència basades en arts escèniques, per a despertar en els alumnes de secundària la seva vocació per les carreres científiques. Amb aquesta finalitat, es realitzaran activitats participatives amb alumnes de secundària, els seus professors i investigadors joves en les que es reflexionarà sobre temes científics utilitzant les arts escèniques. El projecte monitorarà i avaluarà aquest procés i les activitats associades per tal de conèixer el seu impacte en la percepció i el comportament dels i les joves envers la ciència i les carreres científiques.

PERFORM està finançat per la Comissió Europea i la investigadora principal és la Dra. Isabel Ruiz-Mallén de la Universitat Oberta de Catalunya (UOC). La dinamització de les activitats participatives al centre educatiu del seu fill/a la farà l’associació de divulgació científica The Big Van Theory, que és part del consorci del projecte juntament amb altres universitats europees i organismes especialitzats en educació i comunicació científica. La recerca s’està duent a terme en un total de 12 centres educatius a França, Regne Unit i l’Estat espanyol. PERFORM té una durada prevista de 3 anys (2015-2018).

Per tal de recollir la informació que el projecte necessita, els estudiants participaran en uns tallers en què reflexionaran i dialogaran col·lectivament sobre temàtiques científiques rellevants amb investigadors joves, sota la supervisió de The Big Van Theory. Els tallers seran gravats en vídeo i àudio per tal que els investigadors puguin comparar intervencions al llarg del temps i analitzar-ne el contingut. A més, els estudiants completaran una enquesta i puntualment seran entrevistats sobre les seves percepcions, actituds i interès envers les carreres científiques. L’avaluació del procés també inclourà una anàlisi de les intervencions relacionades amb la recerca que les i els estudiants facin a les xarxes socials (Twitter). Els mètodes aplicats en aquest projecte són d’ús generalitzat en ciències socials i l’equip del projecte hi té una àmplia experiència en la seva aplicació. L’equip tractarà tota informació personal amb el màxim nivell de consideració en compliment dels requeriments ètics de la legislació vigent. El projecte només accedirà a aquell contingut que les i els estudiants hagin escollit fer públic. La recerca en cap cas no recollirà informació personal privada. Les dades que generi el projecte només seran utilitzades per recerca bàsica, en cap cas no serà utilitzada amb propòsits comercials.

Els beneficis de la participació en aquest projecte inclouen prendre part en una experiència educativa única en què les i les estudiants gaudiran de l’oportunitat d’apropar-se al món de la ciència amb artistes i investigadors; adquirir habilitats pròpies d’una disciplina artística; i enfortir competències transversals i valors que necessitaran per carreres i feines relacionades amb carreres científiques. Es preveu també fer donacions a l’escola en forma de material escolar.

**Consentiment informat**

Per la present demanem el seu consentiment perquè el seu fill/a estudia en un dels centres participants en el projecte PERFORM. La participació en la recerca és estrictament voluntària. El seu fill/a no ha de participar si vostè no ho vol així, i també té llibertat per deixar de participar en qualsevol moment, sense cap mena de perjudici.

*Ús de les dades*: Les dades que generi el projecte només seran accessibles per al personal de l’equip investigador. Les dades són completament confidencials, i tots els noms seran substituïts per codis. Cap publicació, vídeo o informe a l’organisme finançador no identificarà participants pel seu nom. Les dades no s’utilitzaran per cap altra finalitat fora de publicacions científiques. Les dades no es vendran ni cediran de cap altra manera a terceres parts que puguin fer-ne un ús altre que investigació. Inclús en aquest darrer cas, ens assegurarem que la tercera part no identifiqui la persona que va generar les dades.

La informació s’utilitzarà per informar la comunitat científica i el públic en general sobre els efectes de noves metodologies d’educació científica basades en arts escèniques per fomentar la motivació de la gent jove per la ciència i les carreres científiques.

*Retorn de resultats*: Al final de la recerca farem un taller a cada centre educatiu per informar sobre els resultats preliminars i demanar un retorn a les persones participants. Hi convidarem estudiants participants, mares i pares, membres d’institucions locals i organismes d’investigació. Un grup d’estudiants activament involucrats en el procés participatiu també mostraran les activitats d’educació científica basades en arts escèniques que s’hagin generat al seu propi centre, convertint-se així en agents per motivar i involucrar altres joves per apropar-se a la ciència. Generarem també publicacions en els idiomes de cada localitat d’estudi per tal de difondre les lliçons apreses.

*Per a més informació*: Isabel Ruiz Mallén és la responsable del projecte, i estarà a la vostra disposició per a respondre qualsevol dubte sobre el projecte i la seva execució. Podreu contactar-la trucant al 932535743 o escrivint a iruiz\_mallen@uoc.edu. Sobre qüestions relatives als vostres drets legals com a subjectes d’una recerca podeu contactar al: ceeah@uab.cat

Se li donarà una còpia d’aquest document per a que la conservi. Acordant la seva participació i donant el seu consentiment no està renunciant a cap dret legal o a reclamació. Conservarà el seu dret a abandonar el projecte en qualsevol moment sense necessitat de donar cap explicació. Si ho prefereix pot gravar el seu consentiment en àudio.

Jo, ................................................................................................................................... com a mare, pare o tutor legal de ............................................................................................................................................ he llegit (o algú m’ha llegit) la informació d’aquesta carta de consentiment. He tingut l’oportunitat de fer preguntes i totes les meves preguntes s’han respost satisfactòriament. Signant aquest consentiment, mostro la meva conformitat amb participar en aquest estudi.